CELEX: 32022D0881
Language: hu
Date: 2022-06-03 00:00:00
Title: A Tanács (KKBP) 2022/881 végrehajtási határozata (2022. június 3) a belarusz helyzetre és Belarusznak az Ukrajna elleni orosz agresszióban való részvételére tekintettel hozott korlátozó intézkedésekről szóló 2012/642/KKBP határozat végrehajtásáról

2022.6.3.   
               
               
                  HU
               
               
                  Az Európai Unió Hivatalos Lapja
               
               
                  L 153/77
               
            
         A TANÁCS (KKBP) 2022/881 VÉGREHAJTÁSI HATÁROZATA
         (2022. június 3)
         a belarusz helyzetre és Belarusznak az Ukrajna elleni orosz agresszióban való részvételére tekintettel hozott korlátozó intézkedésekről szóló 2012/642/KKBP határozat végrehajtásáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 31. cikke (2) bekezdésére,
         tekintettel a belarusz helyzetre és Belarusznak az Ukrajna elleni orosz agresszióban való részvételére tekintettel hozott korlátozó intézkedésekről szóló, 2012. október 15-i 2012/642/KKBP tanácsi határozatra (1) és különösen annak 6. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2012. október 15-én elfogadta a 2012/642/KKBP határozatot.
                  
               
                     (2)
                  
                  
                     A belarusz helyzet súlyosságára, valamint az emberi jogok megsértésének és a civil társadalom és a demokratikus ellenzék elnyomásának folytatódására tekintettel, 12 személyt és nyolc szervezetet fel kell venni a 2012/642/KKBP határozat I. mellékletében foglalt, a korlátozó intézkedések hatálya alá tartozó természetes és jogi személyek, szervezetek és szervek jegyzékébe.
                  
               
                     (3)
                  
                  
                     A 2012/642/KKBP határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2012/642/KKBP határozat I. melléklete az e határozat mellékletében foglaltak szerint módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2022. június 3-án.
            
               
                  a Tanács részéről
               
               
                  az elnök
               
               C. COLONNA
            
         
         
            (1)  HL L 285., 2012.10.17., 1. o.
         
      
      
         
            MELLÉKLET
            A 2012/642/KKBP határozat I. melléklete a következőképpen módosul:
            
                        1.
                     
                     
                        A következő természetes személyeket fel kell venni az „A. A 3. cikk (1) bekezdésében és a 4. cikk (1) bekezdésében említett természetes személyek” táblázatba:
                        
                                     
                                 
                                 
                                    Név
                                    (A belarusz változat angol átírása)
                                    (Az orosz változat angol átírása)
                                 
                                 
                                    Név
                                    (belaruszul)
                                    (oroszul)
                                 
                                 
                                    Azonosító adatok
                                 
                                 
                                    A jegyzékbe vétel okai
                                 
                                 
                                    A jegyzékbe vétel időpontja
                                 
                              
                                    „184.
                                 
                                 
                                    Ihar Vasilievich KARPENKA
                                    Igor Vasilievich KARPENKO
                                 
                                 
                                    Iгар Васiльевiч КАРПЕНКА
                                    Игорь Васильевич КАРПЕНКО
                                 
                                 
                                    Beosztás(ok): A Belarusz Köztársaság Választásokért és a Köztársasági Népszavazások Megszervezéséért Felelős Központi Bizottságának (Central Commission of the Republic of Belarus on Elections and Holding Republican Referenda) elnöke
                                    Születési idő: 1964.4.28.
                                    Nem: férfi
                                    Állampolgárság: belarusz
                                 
                                 
                                    Ihar Karpienka a Belarusz Köztársaság Választásokért és a Köztársasági Népszavazások Megszervezéséért Felelős Központi Bizottságának (Central Commission of the Republic of Belarus on Elections and Holding Republican Referenda) elnökeként 2021. december 13. óta betöltött pozíciójánál fogva felel a 2022. február 27-i alkotmányos népszavazás megszervezéséért és megtartásáért, amely nem felel meg a jogállamiság, a demokrácia és az emberi jogok nemzetközi normáinak, valamint nem felel meg a Velencei Bizottság által meghatározott kritériumoknak. Így különösen a szövegezési folyamat nem volt átlátható, és abba nem vonták be a civil társadalmat és a száműzetésben lévő demokratikus ellenzéket.
                                    Ennélfogva felelős a demokrácia és a jogállamiság súlyos aláásásáért Belaruszban.
                                 
                                 
                                    2022.6.3.
                                 
                              
                                    185.
                                 
                                 
                                    Dzmitry Aliakseevich ALEKSIN
                                    Dmitry Alexeevich OLEKSIN
                                 
                                 
                                    Дзмiтрый Аляксеевiч АЛЕКСIН
                                    Дмитрий Алексеевич ОЛЕКСИН
                                 
                                 
                                    Beosztás(ok): Aliaksei Aleksin fia, a Belneftgaz, az Energo-Oil és a Grantlo (korábban Energo-Oil-Invest) részvényese
                                    Születési idő: 1987.4.25.
                                    Nem: férfi
                                    Állampolgárság: belarusz
                                 
                                 
                                    Dzmitry Aleksin egy prominens belarusz üzletember, Aliaksei Aleksin fia. 2021-ben társtulajdonosa lett az apja tulajdonában lévő vagy hozzá kötődő vállalatoknak, ideértve az Energo-Oilt, a Belneftgazt, és a Grantlot (korábban Energo-Oil-Invest). Az említett vállalatok az Aliaksandr Lukashenka által aláírt elnöki rendeletek alapján preferenciális elbánásban részesültek: az Inter Tobacco kizárólagos előjogot kapott a dohánytermékek Belaruszba való behozatalára, míg a Belneftgazt nemzeti tranzitfelügyeleti üzemeltetővé nevezték ki.
                                    Ennélfogva hasznot húz a Lukashenka-rezsimből.
                                 
                                 
                                    2022.6.3.
                                 
                              
                                    186.
                                 
                                 
                                    Vital Aliakseevich ALEKSIN
                                    Vitaliy Alexeevich OLEKSIN
                                 
                                 
                                    Вiталь Аляксеевiч АЛЯКСIН
                                    Виталий Алексеевич ОЛЕКСИН
                                 
                                 
                                    Beosztás(ok): Aliaksei Aleksin fia, a Belneftgaz, az Energo-Oil és a Grantlo (korábban Energo-Oil-Invest) részvényese
                                    Születési idő: 1997.8.29.
                                    Nem: férfi
                                    Állampolgárság: belarusz
                                 
                                 
                                    Vital Aleksin egy prominens belarusz üzletember, Aliaksei Aleksin a fia. 2021-ben társtulajdonosa lett az apja által tulajdonában lévő vagy hozzá kötődő vállalatoknak, ideértve az Energo-Oilt, a Belneftgazt, és a Grantlot (korábban Energo-Oil-Invest). Az említett vállalatok az Aliaksandr Lukashenka által aláírt elnöki rendeletek alapján preferenciális elbánásban részesültek: az Inter Tobacco kizárólagos előjogot kapott a dohánytermékek Belaruszba való behozatalára, míg a Belneftgazt nemzeti tranzitfelügyeleti üzemeltetővé nevezték ki.
                                    Ennélfogva hasznot húz a Lukashenka-rezsimből.
                                 
                                 
                                    2022.6.3.
                                 
                              
                                    187.
                                 
                                 
                                    Bogoljub KARIĆ
                                 
                                 
                                    Богољуб КАРИЋ
                                    Боголюб КАРИЧ
                                 
                                 
                                    Beosztás(ok): A Dana Holdings vállalathoz kötődő szerb üzletember és politikus
                                    Születési idő: 1954.1.17.
                                    Születési hely: Peja/Pec, Kosovo)
                                    Nem: férfi
                                    Állampolgárság: szerb
                                    Útlevélszám: 012830978 (érvényesség lejárta: 2026.12.27.)
                                 
                                 
                                    Bogoljub Karić szerb üzletember és politikus. Családtagjaival együtt ingatlancég-hálózatot épített ki Belaruszban, és Aliaksandr Lukashenka családjával kapcsolati hálót ápol. Így különösen, szorosan kötődik a Dana Holdings-hoz és annak korábbi leányvállalatához, a Dana Astra-hoz, továbbá a beszámolók szerint a Lukashenkával tartott találkozókon képviselte az említett vállalatokat. A Karić-hoz kötődő vállalat által kidolgozott Minsk World projektet Lukashenka a szláv világ együttműködésének példájaként írta le. Az említett, Lukashenkával és holdudvarával ápolt szoros kapcsolatoknak köszönhetően a Karić-hoz kötődő vállalatok preferenciális elbánásban részesültek a Lukashenka-rezsim részéről, ideértve az ingatlanfejlesztés céljából kapott adókönnyítéseket és telkeket .
                                    Ennélfogva hasznot húz a Lukashenka-rezsimből, és támogatja azt.
                                 
                                 
                                    2022.6.3.
                                 
                              
                                    188.
                                 
                                 
                                    Andrii SICH
                                    Andrey SYCH
                                 
                                 
                                    Андрiй СИЧ
                                    Андрей СЫЧ
                                 
                                 
                                    Beosztás(ok): A „Belarus 1” állami tulajdonú televíziós csatornán futó „Platform” című program társ-műsorvezetője
                                    A „Rusj molodaja” szervezet tagja
                                    Születési idő: 1990.9.20.
                                    Születési hely: Belarus
                                    Nem: férfi
                                    Állampolgárság: belarusz
                                 
                                 
                                    Andrii Sich a „Belarus 1” állami tulajdonú televíziós csatornán futó „Platform” című program társ-műsorvezetője. Az említett pozíciójánál fogva támogatja a rezsim azon narratíváit, amelyek célja a független média hiteltelenítése, a demokrácia aláásása és az elnyomás igazolása. Támogatja a Lukashenka-rezsim azon narratíváját, hogy nyugati államok államcsínyt szándékoznak szervezni Belaruszban, továbbá kemény büntetéseket követel az állítólagos érintettekkel szemben, támogatja a Belaruszból az Unióba érkező migránsok rossz bánásmódban részesítéséről szóló dezinformációs kampányt, és olyan képet terjeszt a független médiumokról, hogy azok külföldi befolyás alatt álló ügynökök, amelyek tevékenységét korlátozni kell.
                                    Ennélfogva a Lukashenka-rezsim támogatója.
                                 
                                 
                                    2022.6.3.
                                 
                              
                                    189.
                                 
                                 
                                    Dzianis Aliaksandravich MIKUSHEU
                                    Denis Alexandrovich MIKUSHEV
                                 
                                 
                                    Дзянiс Аляксандравiч МIКУШЭЎ
                                    Денис Александрович МИКУШЕВ
                                 
                                 
                                    Beosztás(ok): A gomeli régió (Gomel Region/Oblast) ügyészségén a büntetőügyekben hozott bírósági határozatok jogszabályoknak való megfelelését felügyelő osztály vezetője; jogi főtanácsadó
                                    Születési idő: 1980.3.21.
                                    Nem: férfi
                                    Állampolgárság: belarusz
                                 
                                 
                                    Dzianis Mikusheu a gomeli régió (Gomel Region/Oblast) ügyészségén a büntetőügyekben hozott bírósági határozatok jogszabályoknak való megfelelését felügyelő osztály vezetője és jogi főtanácsadó. Az említett pozíciójánál fogva felelős a Siarhei Tsikhanouskival, Artsiom Sakauval, Dzmitry Papouval, lhar Losikkal, Uladzimir Tsyhanovich-csal és Mikalai Statkevich-csel szembeni büntetőeljárások megindításáért. Közreműködött Siarhei Tsikhanouski önkényes fogva tartásában, amint arról az Emberi Jogi Tanács önkényes fogva tartással foglalkozó munkacsoportjának jelentése beszámolt.
                                    Ennélfogva felelős súlyos emberi jogi jogsértésekért és a jogállamiság aláásásáért, valamint a civil társadalom és a demokratikus ellenzék elnyomásáért.
                                 
                                 
                                    2022.6.3.
                                 
                              
                                    190.
                                 
                                 
                                    Mikalai Ivanavich DOLIA
                                    Nikolai Ivanovich DOLYA
                                 
                                 
                                    Мiĸалай Iванавiч ДОЛЯ
                                    Ниĸолай Иванович ДОЛЯ
                                 
                                 
                                    Beosztás(ok): A Gomeli Regionális Bíróság (Gomel Regional Court) bírája
                                    Születési idő: 1979.7.3.
                                    Nem: férfi
                                    Állampolgárság: belarusz
                                    Személyi szám: 3070379H0-41PBI
                                 
                                 
                                    Mikalai Dolia a Gomeli Regionális Bíróság bírája. Az említett pozíciójánál fogva felelős a Siarhei Tsikhanouskival, Artsiom Sakauval, Dzmitry Papauval, lhar Losikkal, Uladzimir Tsyhanovich-csal és Mikalai Statkevich-csel szembeni aránytalanul hosszú börtönbüntetések kiszabásáért. Közreműködött Siarhei Tsikhanouski önkényes fogva tartásában, amint arról az Emberi Jogi Tanács önkényes fogva tartással foglalkozó munkacsoportjának jelentése beszámolt.
                                    Ennélfogva felelős az emberi jogok súlyos megsértéséért és a jogállamiság aláásásáért, valamint a civil társadalom és a demokratikus ellenzék elnyomásáért.
                                 
                                 
                                    2022.6.3.
                                 
                              
                                    191.
                                 
                                 
                                    Andrei Yaouhenavich PARSHYN
                                    Andrei Yevgenevich PARSHIN
                                 
                                 
                                    Андрэй Яўгенавiч ПАРШЫН
                                    Андрей Евгеньевич ПАРШИН
                                 
                                 
                                    Beosztás(ok): A szervezett bűnözés és korrupció elleni küzdelemmel foglalkozó főosztály (Main Department for Combating Organized Crime and Corruption) (GUBOPiK) vezetője
                                    Születési idő: 1974.2.19.
                                    Cím: 4A Skryganova St., Apt. 211, Minsk, Belarus
                                    Nem: férfi
                                    Állampolgárság: belarusz
                                 
                                 
                                    Andrei Parshyn 2021 óta a Belügyminisztériumban a szervezett bűnözés és korrupció elleni küzdelemmel foglalkozó főosztály (Main Department for Combating Organized Crime and Corruption) (GUBOPiK) vezetője. A GUBOPiK azon főbb szervek egyike, amelyek felelősek a Belaruszban folytatott politikai üldözésekért, ideértve aktivisták és a civil társadalom tagjainak önkényes és jogellenes letartóztatását és bántalmazását, többek között a kínzást is.
                                    A GUBOPiK a Telegram-profilján videókat tett közzé belarusz aktivisták és egyszerű polgárok kényszer hatása alatt tett vallomásairól, kiszolgáltatva őket a belarusz közvéleménynek, és eszközként használva őket politikai nyomásgyakorlás céljából. A GUBOPiK őrizetbe vette Mark Bernsteint, az orosz nyelvű Wikipedia egyik legfontosabb szerkesztőjét is, amiért információkat tett közzé az Ukrajna elleni orosz agresszióról, mely információk Oroszország-ellenes álhírnek minősülnek.
                                    Andrei Parshyn ennélfogva felelős az emberi jogok súlyos megsértéséért és a belarusz civil társadalom elnyomásáért.
                                 
                                 
                                    2022.6.3.
                                 
                              
                                    192.
                                 
                                 
                                    Ihar Piatrovich TUR
                                    Igor Petrovich TUR
                                 
                                 
                                    Iгар Пятровiч ТУР
                                    Игорь Петрович ТУР
                                 
                                 
                                    Beosztás(ok): Az „ONT” állami tulajdonú televíziós csatorna alkalmazottja, több program („Propaganda”, „Befejezendő”) szerzője és moderátora
                                    Születési idő: 1989.3.26.
                                    Születési hely: Grodno/Hrodna, Belarus
                                    Nem: férfi
                                    Állampolgárság: belarusz
                                 
                                 
                                    Ihar Tur az „ONT” állami tulajdonú televíziós csatorna alkalmazottja, és a Lukashenka-rezsim egyik fő propagandistája. Ő a házigazdája a „Propaganda” című programnak, amelyben erőszakra szólít fel, hitelteleníti az ellenzéki aktivistákat, és a politikai foglyok kényszer alatt tett vallomásairól készült videókat népszerűsít. A belarusz ellenzék tüntetéseiről szóló számos hamis beszámoló, valamint az Unióban zajló eseményekre és a civil társadalom elleni támadásokra vonatkozó dezinformáció értelmi szerzője. Felelős dezinformáció és erőszakra buzdító üzenetek online terjesztéséért is. A médiában végzett munkájáért kitüntetést kapott Aliaksandr Lukashenkától.
                                    Ennélfogva hasznot húz a Lukashenka-rezsimből, és támogatja azt.
                                 
                                 
                                    2022.6.3.
                                 
                              
                                    193.
                                 
                                 
                                    Lyudmila Leanidauna HLADKAYA
                                    Lyudmila Leonidovna GLADKAYA
                                 
                                 
                                    Людмiла Леанiдаўна ГЛАДКАЯ
                                    Людмила Леонидовна ГЛАДКАЯ
                                 
                                 
                                    Beosztás(ok): Az „SB Belarus Segodnya” napilap különleges tudósítója, a „Belarus 1” állami tulajdonú televíziós csatorna műsorvezetője
                                    Születési idő: 1983.6.30.
                                    Cím: 8A Vodolazhsky St., apt. 45, Minsk, Belarus
                                    Nem: nő
                                    Állampolgárság: belarusz
                                 
                                 
                                    Lyudmila Hladkaya a Lukashenka-rezsim egyik legismertebb propagandistája. Az „SB Belarus Segodnya” napilap alkalmazottja, és egyéb rezsimpárti médiumok, többek között a „Belarus 1” állami tulajdonú televíziós csatorna munkatársa. Amikor a demokratikus ellenzékről beszél, gyakran használ gyűlöletbeszédet és becsmérlő kifejezéseket. Számos „interjút” is készített igazságtalanul fogva tartott belarusz állampolgárokkal, gyakran diákokkal, megalázó helyzetekben mutatva be és kigúnyolva őket. Népszerűsíti a biztonsági apparátus általi elnyomást, és részt vesz dezinformációs és információmanipulációs kampányokban. Nyilvánosan támogatja Aliaksandr Lukashenkát, és büszkén hirdeti, hogy a rezsimjét szolgálja. Munkájáért Lukashenka nyilvánosan méltatta, és ki is tüntette.
                                    Ennélfogva hasznot húz a Lukashenka-rezsimből, és támogatja azt.
                                 
                                 
                                    2022.6.3.
                                 
                              
                                    194.
                                 
                                 
                                    Ryhor Yuryevich AZARONAK
                                    Grigoriy Yurevich AZARYONOK
                                 
                                 
                                    Рыгор Юр'евiч АЗАРОНАК
                                    Григорий Юрьевич АЗАРЁНОК
                                 
                                 
                                    Beosztás(ok): A „CTV” állami tulajdonú televíziós csatorna alkalmazottja, számos program („A politika titkos forrásai”, „Júdás ítélete”, „Panoptikum”) szerzője és házigazdája
                                    Rang: tartalékos hadnagy
                                    Születési idő: 1995.10.18.
                                    Születési hely: Minsk, Belarus
                                    Nem: férfi
                                    Állampolgárság: belarusz
                                 
                                 
                                    Ryhor Azaronak a Lukashenka-rezsim egyik fő propagandistája. Politikai rovatvezető, a „CTV” állami tulajdonú televíziós csatornán hetente sugárzott propagandaműsorok szerzője és házigazdája. Műsoraiban jóváhagyta a Lukashenka-rezsim által a másként gondolkodókkal szemben alkalmazott erőszakot, és szisztematikusan becsmérlő kifejezéseket használt az aktivistákkal, újságírókkal és a Lukashenka-rezsim egyéb ellenzőivel kapcsolatban. Aliaksandr Lukashenkától „Bátorságért” kitüntetést kapott.
                                    Ennélfogva hasznot húz a Lukasenka-rezsimből, és támogatja azt.
                                 
                                 
                                    2022.6.3.
                                 
                              
                                    195.
                                 
                                 
                                    Ivan Ivanavich GALAVATYI
                                    Ivan Ivanovich GOLOVATY
                                 
                                 
                                    Iван Iванавiч ГАЛАВАТЫ
                                    Иван Иванович ГОЛОВАТЫЙ
                                 
                                 
                                    Beosztás(ok): Az Open Joint Stock Company „Belaruskali” főigazgatója
                                    A Belarusz Köztársaság Nemzetgyűlése Köztársasági Tanácsa Külügyi és Nemzetbiztonsági Állandó Bizottságának (Standing Committee of the Council of the Republic of the National Assembly of the Republic of Belarus for Foreign Affairs and National Security) tagja
                                    Születési idő: 1976.6.15.
                                    Születési hely: Pogost Settlement, Soligorsk District, Minsk Province, Belarus
                                    Nem: férfi
                                    Állampolgárság: belarusz
                                 
                                 
                                    Ivan Galavatyi az állami tulajdonú Belaruskali vállalat főigazgatója, mely vállalat a Lukashenka-rezsim számára az egyik fő bevételi és devizaforrás. A Nemzetgyűlés Köztársasági Tanácsának (Council of the Republic of the National Assembly) tagja, és több más magas rangú pozíciót is betölt Belaruszban. Pályafutása során több állami kitüntetést kapott, többek között közvetlenül Aliaksandr Lukashenkától is. Szoros kapcsolatban áll Lukashenkával és családjának tagjaival. Ennélfogva hasznot húz a Lukashenka-rezsimből, és támogatja azt.
                                    A Belaruskali azon alkalmazottaitól, akik részt vettek a tisztességtelen 2020. augusztusi belarusz elnökválasztást követő sztrájkokban és békés tüntetéseken, megvonták a prémiumot, és elbocsátották őket. Lukashenka maga személyesen fenyegetőzött azzal, hogy ukrajnai bányászokkal váltja fel a sztrájkolókat. Ivan Galavatyi ennélfogva felelős a civil társadalom elnyomásáért.
                                 
                                 
                                    2022.6.3.”.
                                 
                              
                  
                        2.
                     
                     
                        A következő jogi személyeket fel kell venni a „B. A 4. cikk (1) bekezdésében említett jogi személyek, szervezetek, illetve szervek” táblázatba:
                        
                                     
                                 
                                 
                                    Név
                                    (A belarusz változat angol átírása)
                                    (Az orosz változat angol átírása)
                                 
                                 
                                    Név
                                    (belaruszul)
                                    (oroszul)
                                 
                                 
                                    Azonosító adat
                                 
                                 
                                    A jegyzékbe vétel indokai
                                 
                                 
                                    A jegyzékbe vétel időpontja
                                 
                              
                                    „28.
                                 
                                 
                                    Open Joint Stock Company 'Belaruskali'
                                 
                                 
                                    Адкрытае акцыянернае таварыства 'Беларуськалiй'
                                    Открытое акционерное общество 'Беларуськалий'
                                 
                                 
                                    Cím: 5 Korzha St., Soligorsk, 223710 Minsk Region/Oblast, Belarus
                                    Cégbejegyzés ideje: 1996.12.23.
                                    Cégjegyzékszám: 600122610
                                 
                                 
                                    Az OJSC Belaruskali állami tulajdonú vállalat, és a világ egyik legnagyobb hamuzsírgyártója, amely a globális hamuzsírexport 20 %-át adja. Mint ilyen a Lukashenka-rezsim számára az egyik fő bevételi és devizaforrás. Aliaksandr Lukashenka így jellemezte a vállalatot: „nemzeti kincs, büszkeség, a belarusz export egyik pillére”. Ennélfogva a Belaruskali hasznot húz a Lukashenka-rezsimből, és támogatja azt.
                                    A Belaruskali azon alkalmazottait, akik részt vettek a tisztességtelen 2020. augusztusi belarusz elnökválasztást követő sztrájkokban és békés tüntetéseken, a vállalat vezetése megfélemlítette és elbocsátotta. Lukashenka maga személyesen fenyegetőzött azzal, hogy ukrajnai bányászokkal váltja fel a sztrájkolókat. Ennélfogva a Belaruskali felelős a belarusz civil társadalom elnyomásáért, és támogatja a Lukashenka-rezsimet.
                                 
                                 
                                    2022.6.3.
                                 
                              
                                    29.
                                 
                                 
                                    Joint Stock Company 'Belarusian Potash Company'
                                 
                                 
                                    ААТ 'Беларуская калiйная кампанiя'
                                    ОАО 'Белорусская калийная компания'
                                 
                                 
                                    Cím: 35 Masherova Ave., 220002 Minsk, Belarus
                                    Cégbejegyzés ideje: 2013.9.13.
                                    Cégjegyzékszám: 192050251
                                    Tel.: +375 (17)-309-30-10; +375 (17)-309-30-30
                                    E-mail cím: info@belpc.by
                                 
                                 
                                    A JSC Belarusian Potash Company a Belaruskali belarusz állami hamuzsírgyártó exportáló karja. A Belaruskali a Lukashenka-rezsim számára az egyik legnagyobb bevételi forrás. A Belarusian Potash Company szállítmányai jelentik a globális hamuzsírexport 20 %-át.
                                    Az állam monopoljogokat garantál a Belarusian Potash Company számára a kálium műtrágyák kiviteléhez. A belarusz hatóságok részéről biztosított kedvezményes elbánásnak köszönhetően, a vállalat jelentős bevételre tesz szert. Ennélfogva a Belarusian Potash Company hasznot húz a Lukashenka-rezsimből, és támogatja azt.
                                 
                                 
                                    2022.6.3.
                                 
                              
                                    30.
                                 
                                 
                                    'Inter Tobacco' LLC
                                 
                                 
                                    Таварыства з абмежаванай адказнасцю 'Iнтэр Табак'
                                    Общество с ограниченной ответственностью 'Интер Тобако'
                                 
                                 
                                    Cím: 131 Novodvorskiy village, Novodvorskiy village council, Minsk District, 223016 Minsk Region/Oblast, Belarus (Minsk Free Economic Zone)
                                    Cégbejegyzés ideje: 2002.10.10.
                                    Cégjegyzékszám: 808000714
                                 
                                 
                                    Az Inter Tobacco LLC a belarusz dohánygyártó ipar része. Belaruszban a jövedelmező belföldi cigarettapiac jelentős részével rendelkezik. Az Aliaksandr Lukashenka által aláírt rendelet alapján a vállalat kizárólagos privilégiumokat kapott arra, hogy dohánytermékeket hozzon be Belaruszba. Ezenkívül Lukashenka elnöki rendeletet adott ki a belarusz főváros, Minszk határainak átrajzolásáról, hogy az Inter Tobacco gyár számára – valószínűleg adókijátszással kapcsolatos okokból – földterületet hasítson ki. Az Inter Tobacco Alexei Oleksinhez és közeli családtagjaihoz tartozik (Oleksin Energo-Oil vállalatának a tulajdonában van).
                                    Ennélfogva az Inter Tobacco hasznot húz a Lukashenka-rezsimből.
                                 
                                 
                                    2022.6.3.
                                 
                              
                                    31.
                                 
                                 
                                    Open Joint Stock Company 'Naftan'
                                 
                                 
                                    Адкрытае акцыянернае таварыства 'НАФТАН'
                                    Открытое акционерное общество 'НАФТАН'
                                 
                                 
                                    Cím: Novopolotsk 1, 211440 Vitebsk Region/Oblast, Belarus, 211440
                                    Cégbejegyzés ideje: 1992
                                    Cégjegyzékszám: 300042199
                                 
                                 
                                    Állami tulajdonú vállalatként az OJSC Naftan a Lukashenka-rezsim számára az egyik fő bevételi és devizaforrás. Ennélfogva a Naftan hasznot húz a Lukashenka-rezsimből, és támogatja azt.
                                    A Naftan azon alkalmazottait, akik részt vettek a tisztességtelen 2020. augusztusi belarusz elnökválasztást követő sztrájkokban és békés tüntetéseken, a vállalat vezetése megfélemlítette és elbocsátotta. Ennélfogva a Naftan felelős a belarusz civil társadalom elnyomásáért, és támogatja a Lukashenka-rezsimet.
                                 
                                 
                                    2022.6.3.
                                 
                              
                                    32.
                                 
                                 
                                    Open Joint Stock Company 'Grodno Tobacco Factory Neman'
                                 
                                 
                                    Адкрытае акцыянернае таварыства 'Гродзенская тытунёвая фабрыка "Нёман"
                                    Oткрытое акционерное общество 'Гродненская табачная фабрика Неман'
                                 
                                 
                                    Cím: 18 Ordzhonikidze St., 230771 Grodno/Hrodna, Belarus
                                    Cégbejegyzés ideje: 1996.12.30.
                                    Cégjegyzékszám: 500047627
                                 
                                 
                                    Az OJSC Grodno Tobacco Factory Neman belarusz állami tulajdonú vállalat, és a Lukashenka-rezsim számára az egyik fő bevételi forrás. A vállalat 70–80 %-os dohánypiaci részesedéssel rendelkezik Belaruszban. Ennélfogva a Grodno Tobacco Factory Neman hasznot húz a Lukashenka-rezsimből, és támogatja azt.
                                    A Belaruszban gyártott Grodno Tobacco Factory Neman márkák a jövedelmező csempész dohánykereskedelem keretében az Unióba csempészett legelterjedtebb cigaretták közé tartoznak. A csempészrendszer keretében a Belaruskali és a Grodno Azot állami tulajdonú vállalatokhoz tartozó vasúti kocsikat használnak. A Grodno Tobacco Factory Neman ennélfogva hozzájárul a korlátozás alá eső áruk Unió területére történő jogellenes szállításának megkönnyítéséhez.
                                 
                                 
                                    2022.6.3.
                                 
                              
                                    33.
                                 
                                 
                                    Beltamozhservice
                                 
                                 
                                    Рэспублiканскае унiтарнае прадпрыемства 'БЕЛМЫТСЭРВIС'
                                    Республиканское унитарное предприятие 'БЕЛТАМОЖСЕРВИС'
                                 
                                 
                                    Cím: 17th km, Minsk-Dzerzhinsk highway, administrative building, office 75, Shchomyslitsky s/s, 223049 Minsk Region/Oblast, Belarus
                                    Cégbejegyzés ideje: 1999.6.9.
                                    Cégjegyzékszám: 101561144
                                 
                                 
                                    A Beltamozhservice állami tulajdonú vállalat, és az egyik legnagyobb logisztikai vállalat Belaruszban. Szoros kapcsolatban áll a belarusz hatóságokkal, és részt vesz az áruk Belaruszból Oroszországba történő csempészésében és újrakivitelében. A vállalat hasznot húz a balarusz hatóságokkal fennálló kapcsolatokból, és jelentős bevételt biztosít a Lukashenka-rezsim számára. Ennélfogva a Beltamozhservice hasznot húz a Lukashenka-rezsimből, és támogatja azt.
                                 
                                 
                                    2022.6.3.
                                 
                              
                                    34.
                                 
                                 
                                    Open Joint Stock Company "Managing Company of Holding 'Belkommunmash'"
                                 
                                 
                                    Адкрытае акцыянернае таварыства "Кiруючая кампанiя холдынгу 'Белкамунмаш'"
                                    Открытое акционерное общество "Управляющая компания холдинга 'Белкоммунмаш'"
                                 
                                 
                                    Cím: 64B-2 Perekhodnaya St., 220070 Minsk, Belarus
                                    Cégbejegyzés ideje: 1991.8.13.
                                    Cégjegyzékszám: 100205408
                                 
                                 
                                    A Belkommunmash tömegközlekedési járművek belarusz gyártója. Aliaksandr Lukashenka előmozdítja a Belkommunmash üzleti tevékenységét, garantálja a vállalat partnereivel szembeni szerződéses kötelezettségeinek teljesítését, és felhasználja befolyását a vállalat üzleti tevékenységének támogatására. A Belkommunmash ennélfogva hasznot húz a Lukashenka-rezsimből.
                                    A Belkommunmash a 2020. évi meghamisított elnökválasztási eredmények elleni tiltakozásuk miatt megtorlásként munkavállalókat bocsátott el, és ennélfogva felelős a civil társadalom elnyomásáért, és támogatja a Lukashenka-rezsimet.
                                 
                                 
                                    2022.6.3.
                                 
                              
                                    35.
                                 
                                 
                                    Belteleradio Company / National State Television and Radio Company of the Republic of Belarus
                                 
                                 
                                    Нацыянальная дзяржаўная тэлерадыёкампанiя Рэспублiкi Беларусь / Белтэлерадыёкампанiя
                                    Национальная государственная телерадиокомпания Республики Беларусь / Белтелерадиокомпания
                                 
                                 
                                    Cím: 9 Makayonka St., Minsk, Belarus
                                    Cégbejegyzés ideje: 1994.9.14.
                                    Cégjegyzékszám: 100717729
                                    Honlap: tvr.by
                                 
                                 
                                    A Belteleradio Company az állami televíziós és rádiós műsorszolgáltató vállalat, és hét televíziós csatornát és öt rádióállomást irányít Belaruszban. A tisztességtelen 2020. augusztusi elnökválasztást követően a Belteleradio Company elbocsátotta az irányítása alá tartozó médiaorgánumok tiltakozásokban részt vevő munkavállalóit, és orosz médiaalkalmazottakkal váltotta fel őket. Ennélfogva felelős a civil társadalom elnyomásáért.
                                    A Belteleradio Company által felügyelt televíziós csatornák és rádióállomások aktívan terjesztik a propagandát, és ezáltal támogatják a Lukashenka-rezsimet.
                                 
                                 
                                    2022.6.3.”.